

VLADA REPUBLIKE HRVATSKE

Zagreb, 9. ožujka 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predlagatelj:** Ministarstvo prostornoga uređenja, graditeljstva i državne imovine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet:** Prijedlog odluke o donošenju Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

* PRIJEDLOG

Na temelju članka 13. stavka 3. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (''Narodne novine'', broj 21/23), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ godine donijela

**O D L U K U**

**o donošenju** **Programa mjera obnove zgrada oštećenih potresom na području** **Grada Zagreba, Krapinsko-zagorske županije, Zagrebačke županije,** **Sisačko-moslavačke županije i Karlovačke županije**

I.

Donosi se Program mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije.

Program mjera iz stavka 1. ove točke sastavni je dio ove Odluke.

II.

Postupci započeti po odredbama Prvog programa mjera obnove zgrada oštećenih potresom na području Grada Zagreba, Krapinsko-zagorske županije i Zagrebačke županije (''Narodne novine'', broj 119/20), Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (''Narodne novine'', broj 17/21), Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (''Narodne novine'', broj 99/21), Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (''Narodne novine'', broj 137/21) i Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (''Narodne novine'', broj 88/22) dovršit će se primjenom odredaba Programa mjera iz točke I. stavka 1. ove Odluke ako je to povoljnije za stranku.

III.

Danom stupanja na snagu ove Odluke prestaje važiti Odluka o donošenju Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (''Narodne novine'', broj 88/22).

IV.

Ova Odluka stupa na snagu prvoga dana od dana objave u ''Narodnim novinama''.

KLASA:

URBROJ:

Zagreb,

Predsjednik  
mr. sc. Andrej Plenković

**O B R A Z L O Ž E NJ E**

Donošenjem Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (''Narodne novine'', broj 21/23) u procese obnove unesene su značajne novine koje se očituju u pripajanju dotadašnjih provedbenih tijela Ministarstvu prostornoga uređenja, graditeljstva i državne imovine, administrativnim rasterećenjem procesa te propisivanju novih modela pomoći građanima u obnovi i njihovog stambenog zbrinjavanja nakon potresa.

Sukladno navedenom Zakonu Vlada Republike Hrvatske na prijedlog Ministarstva prostornoga uređenja, graditeljstva i državne imovine donosi program mjera kojim se pobliže uređuju i razrađuju pitanja vezana uz postupke obnove i druge mjere uređene tim Zakonom. Nadalje, odredom članka 106. stavka 1. navedenog Zakona propisano je da će Vlada donijeti odluku o donošenju programa mjera Zakona u roku od 15 dana od dana stupanja na snagu toga Zakona.

Nadalje, ovom Odlukom predlaže se da ista stupi snagu prvoga dana od dana objave u Narodnim novinama. Navedeno se predlaže kako bi se bez odgode započelo s primjenom mjera pomoći građanima i pogođenim područjima temeljem Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije. Naime, stanje na potresom pogođenim područjima, s obzirom na opseg i intenzitet nastalih posljedica koje se ne mogu otkloniti redovitim djelovanjem nadležnih tijela, zahtijeva hitno donošenje programa te time i poduzimanje mjera i aktivnosti koje su predviđene navedenim Zakonom. Stoga se predlaže da ova Odluka stupi na snagu prvoga dana od dana objave u Narodnim novinama.

Shodno tome, ovim programom mjera se nova zakonska rješenja implementiraju u provedbi te se uređuju ostala pitanja bitna za provedbu predmetnog Zakona. S obzirom na to da je za uspješnu realizaciju procesa obnove i gradnje zgrada, stambenog zbrinjavanja građana i ostalih procesa sa svrhom revitalizacije potresom pogođenih područja važan program mjera, predlaže se njegovo donošenje.